નવી દિલ્હી: પાંચ રાજ્યની વિધાનસભા ચૂંટણી પૂર્વે સીબીઆઇએ દિલ્હીના નાયબ મુખ્યપ્રધાન અને આમ આદમી પાર્ટીના નેતા મનીષ સિસોદિયા અને આરોગ્ય પ્રધાન સત્યેન્દ્ર જૈન વિરુદ્ધ તપાસ શરૂ કરી દીધી છે. મનીષ સિસોદિયા પર અરવિંદ કેજરીવાલની સોશિયલ મીડિયા કેમ્પેન ‘ટોક ટુ એકે’માં નિયમોના ઉલ્લંઘન અને ગેરરીતિઓ બદલ તપાસ શરૂ કરવામાં આવી છે. જ્યારે દિલ્હીના આરોગ્ય પ્રધાન સત્યેન્દ્ર જૈન સામે પોતાની પુત્રી સૌમ્યા જૈનને દિલ્હી સરકારની મહોલ્લા ક્લિનિક યોજનાના સલાહકાર તરીકે નિમણૂક કરવામાં ગેરરીતિઓના મામલે સીબીઆઇએ તેમની વિરુદ્ધ પ્રાથમિક તપાસ શરૂ કરી દીધી છે.